
Gweithdrefn ar gyfer Cymeradwyo Graddau Newydd ym Mhrifysgol Metropolitan Caerdydd

1. Dylid darllen y cyfarwyddiadau hyn ar y cyd â “Cynnal Arholiadau: Cyfarwyddiadau i Ymgeiswyr yn Sefyll Arholiadau Ysgrifenedig ym Mhrifysgol Metropolitan Caerdydd”.

1. Dylid cynnal arholiadau ysgrifenedig yn ôl yr amseroedd yn yr amserlen arholiadau.

1. Rhaid i bob ymgeisydd gael ei arholi ym Mhrifysgol Metropolitan Caerdydd; heblaw, mewn amgylchiadau eithriadol, gall ymgeisydd sefyll arholiad ysgrifenedig mewn Sefydliad cymharol arall ar yr amod:

2. [bookmark: WfCopyCase]ar gyfer arholiadau Prifysgol Metropolitan Caerdydd, os yw’r Brifysgol yn gwneud argymhelliad i ac sy’n cael ei dderbyn gan y Rheolwr Gweithrediadau’r Gofrestrfa (Asesu a Dyfarnu) erbyn 15 Mawrth fan bellaf a bod y Rheolwr Gweithrediadau’r Gofrestrfa (Asesu a Dyfarnu), fel yr Uwch-arolygydd Arholiadau (gw. 5), yn gallu gwneud trefniadau boddhaol ar gyfer yr arholiad;

2. ar gyfer arholiadau y mae gan y Brifysgol awdurdod drostynt, bod yr Uwch-arolygydd Arholiadau wedi cymeradwyo’r trefniadau arholi.

Nid yw ymgeisydd, mewn unrhyw amgylchiadau, yn cael sefyll arholiad ymarferol mewn unrhyw sefydliad heblaw yn y Brifysgol neu, yn achos rhaglenni Darpariaeth Gydweithredol, ar eiddo’r sefydliad Cydweithredol.

1. Er y darpariaethau yn 3 uchod ac mewn amgylchiadau eithriadol, ar gyfer arholiadau’r Brifysgol ac ar argymhelliad y Brifysgol, gall yr Uwch-arolygydd Arholiadau roi caniatâd i ymgeisydd gael sefyll arholiad ysgrifenedig yn rhywle heblaw’r Brifysgol. Ar gyfer arholiadau y mae gan y Brifysgol awdurdod drostynt, gall yr Uwch-arolygydd Arholiadau hefyd roi caniatâd, ar yr amod bob amser bod modd gwneud trefniadau boddhaol ar gyfer yr arholiad ac y bydd unrhyw gost a achosir yn cael ei thalu gan yr ymgeisydd.

1. I bwrpas y cyfarwyddiadau hyn, bydd y Rheolwr Gweithrediadau’r Gofrestrfa (Asesu a Dyfarnu) yn cael eu hawdurdodi gan y Bwrdd Academaidd i weithredu fel yr Uwch-arolygydd Arholiadau yng nghyswllt arholiadau’r Brifysgol, ac arholiadau eraill a gynhelir o dan awdurdod y Brifysgol.

Bydd yr Uwch-arolygydd Arholiadau’n cyflawni’r dyletswyddau canlynol: -

1. Bod yn gyfrifol am yr holl arholiadau ysgrifenedig ffurfiol a gynhelir yn y Brifysgol.

1. Gweithredu darpariaethau’n ymwneud â gofalu am bapurau arholiad.

1. Trefnu ystafelloedd arholiad a seddi yn yr ystafelloedd ar gyfer arholiadau ysgrifenedig.

1. Enwebu goruchwylwyr arholiadau a gwneud trefniadau i oruchwylio arholiadau ysgrifenedig fel bod, fel arfer, un goruchwyliwr arholiadau’n gyfrifol am bob grŵp o 50 ymgeisydd neu lai.

1. Trefnu i gludo’r papurau (yn syth cyn pob arholiad ysgrifenedig) i’r goruchwylwyr arholiadau fydd yna’n eu dosbarthu.

1. Trefnu i gludo’r holl bapurau arholiad ar gyfer arholiadau ymarferol mewn unrhyw bwnc i arholwr mewnol penodol fydd yna’n gyfrifol am ofalu amdanynt ac am eu dosbarthu i’r ymgeiswyr.

1. Sicrhau bod llyfrau atebion, tablau mathemategol a deunyddiau angenrheidiol eraill ar gael ym mhob arholiad a bod copïau o’r cofnod “Cynnal Arholiadau” ar gael.

1. Gwneud trefniadau priodol i ddelio ag unrhyw un sy’n absennol o arholiadau’n unol â darpariaethau Rheoliadau Asesu mewn grym, gan gynnwys hysbysu achosion i gynullwyr byrddau arholi a chofnodi ac adrodd achosion o’r fath.

1. Bydd arholwr mewnol wedi eu dewis gan y Brifysgol ym mhob rhaglen gydag arholiad ymarferol ar ei chyfer yn gyfrifol gynnal arholiadau ymarferol yn y rhaglen honno ac yn gweithredu fel goruchwyliwr arholiadau ar eu cyfer. Gall y person yma benodi goruchwylwyr arholiadau eraill os, oherwydd nifer yr ymgeiswyr neu drefniadau labordy, ystyrir bod penodiad o’r fath yn angenrheidiol.

1. Gall goruchwylwyr arholiadau fod yn aelodau o staff academaidd y Brifysgol neu’n unigolion eraill wedi eu cyfarwyddo’n briodol i bwrpas goruchwylio arholiadau.  Fodd bynnag, am hanner awr cyntaf arholiad ffurfiol, rhaid i o leiaf un aelod o staff academaidd sy’n gysylltiedig â’r rhaglen sy’n cael ei harholi fod yn bresennol yn yr ystafell arholiad a dylai’r goruchwylwyr arholiadau eraill fod yn gallu cysylltu â nhw wedyn.

1. Ni ddylai goruchwyliwr arholiadau dderbyn unrhyw ymgeisydd i’r arholiad heb awdurdod dirprwyedig yr Uwch-arolygydd Arholiadau, ond mewn argyfwng gall y goruchwyliwr dderbyn ymgeisydd heb awdurdod dirprwyedig ar y ddealltwriaeth benodol y bydd dilysrwydd eu derbyn yn cael ei gyfeirio’n ddi-oed am benderfyniad gan yr Uwch-arolygydd Arholiadau.

Bydd mynediad i’r ystafell arholiad ond yn cael ei roi ar ôl cyflwyno cerdyn adnabod myfyriwr dilys gyda llun ffotograffig o’r myfyriwr arno.

1. Drwy gydol yr arholiad cyfan, rhaid i’r goruchwylwyr arholiadau oruchwylio’r ymgeiswyr sydd dan eu rheolaeth yn gyson a gweld bod gan yr ymgeiswyr y deunyddiau angenrheidiol y cyfeirir atynt ym mharagraff 1 (g) uchod. Rhaid iddynt arolygu’r holl lyfrau sy’n cael eu cludo i’r ystafell arholiad gan ymgeiswyr a sicrhau bod pob ymgeisydd yn cydymffurfio â’r cofnod “Cynnal Arholiadau”.

1. [bookmark: WfHere]Ni chaniateir i unrhyw ymgeisydd fynd i mewn i’r ystafell arholiad nes i hanner awr fynd heibio ers dechrau’r arholiad, ac ni chaniateir i unrhyw ymgeisydd adael yr ystafell nes i dri chwarter awr fynd heibio ers dechrau’r arholiad. Ni chaniateir i unrhyw ymgeisydd sydd wedi gadael yr ystafell ddod yn ôl i mewn yn ystod y rhan gyfredol o’r arholiad. Ni chaniateir i unrhyw ymgeisydd adael yr ystafell arholiad yn ystod chwarter awr olaf yr arholiad. Mewn amgylchiadau arbennig, bydd y goruchwyliwr arholiadau’n gweithredu yn ôl eu disgresiwn a rhaid adrodd yr amgylchiadau i’r Uwch-arolygydd Arholiadau.

1. Yn ystod pob rhan o’r arholiad, bydd gan y goruchwyliwr arholiadau bŵer i gau allan o’r ystafell arholiad unrhyw un heblaw am swyddogion y Brifysgol a’r ymgeisydd sy’n sefyll yr arholiad (ac eithrio yn 12 isod) ac i atal unrhyw gyfathrebu ar ran yr ymgeiswyr naill ai rhwng ei gilydd neu gydag unrhyw un arall.

1. Os yw ymgeisydd, ym marn goruchwyliwr arholiadau, yn aflonyddu neu’n cael eu gweld yn ymddwyn yn groes i’r rheoliadau, e.e. siarad neu gyfathrebu â rhywun arall mewn arholiad, bydd yr ymgeisydd yn cael rhybudd. Os yw’r ymgeisydd yn parhau i aflonyddu neu i ymddwyn yn groes i’r rheoliadau, bydd yn rhaid i’r ymgeisydd adael y lleoliad. Ni fydd yr ymgeisydd yn cael ail-fynediad i’r arholiad a bydd y digwyddiad yn cael ei adrodd i’r Uwch-arolygydd Arholiadau.

1. Rhaid i oruchwyliwr arholiadau sy’n meddwl neu’n amau bod ymgeisydd yn euog o ymarfer arholiad annheg roi gwybod i’r ymgeisydd, yng ngŵydd tyst lle bo’n bosib, y bydd yr amgylchiadau’n cael eu hadrodd ac y gall yr ymgeisydd barhau gyda’r arholiad ac unrhyw arholiadau eraill wedyn heb ragfarnu unrhyw benderfyniad a allai gael ei wneud, ond ni fydd methu â rhybuddio’n rhagfarnu unrhyw gamau pellach a gymerir.

Lle bo’n briodol, rhaid i’r goruchwyliwr arholiadau atafaelu a chadw tystiolaeth yn ymwneud ag unrhyw ymarfer arholiad annheg honedig, fel ei bod ar gael i unrhyw ymchwiliad a wneir. Bydd y goruchwyliwr arholiadau’n cofnodi’r amser a llofnodi sgript arholiad yr ymgeisydd ar bwynt canfod yr ymarfer annheg honedig. Rhaid i’r goruchwyliwr arholiadau, cyn gynted â phosib, adrodd yr amgylchiadau’n ysgrifenedig i Gadeirydd y Bwrdd Arholi perthnasol ac i’r Uwch-arolygydd Arholiadau.

1. Ni chaniateir i unrhyw gopi o unrhyw bapur arholiad fynd allan o’r ystafell arholiad nes bydd tri chwarter awr wedi mynd heibio ers dechrau’r arholiad.

1. Bydd y goruchwyliwr arholiadau’n casglu’r sgriptiau a threfnu iddynt gael eu cludo i’r Uwch-arolygydd Arholiadau neu berson(au) enwebedig, ynghyd â chopïau sbâr o’r papur neu bapurau arholiad a ffurflen gydag enwau’r ymgeiswyr na chyflwynodd sgriptiau. Rhaid anfon ffurflen yn cynnwys y wybodaeth yma a datganiad wedi’i lofnodi bod yr arholiad wedi’i gynnal yn gwbl unol â’r rheoliadau perthnasol ar gyfer dyletswyddau goruchwylwyr arholiadau, at yr Uwch-arolygydd Arholiadau.

